b'\n_START_ARTICLE_\nHassan Gouled Aptidon\n_START_SECTION_\nEl\xc3\xa4m\xc3\xa4kerta\n_START_PARAGRAPH_\nGouled syntyi issaheimoon Garissan kyl\xc3\xa4ss\xc3\xa4 Pohjois-Somaliassa. H\xc3\xa4n oli ennen Djiboutin itsen\xc3\xa4istymist\xc3\xa4 Ranskan Somalimaan senaattori Ranskan kansalliskokouksessa 1952\xe2\x80\x931958. Issojen ja afarien keskin\xc3\xa4iset kiistat johtvat maan itsen\xc3\xa4istymisen viiv\xc3\xa4stymiseen, ja ensimm\xc3\xa4isen\xc3\xa4 presidenttin\xc3\xa4 Gouled joutui tasapainottelemaan issaenemmist\xc3\xb6n ja afarv\xc3\xa4hemmist\xc3\xb6n v\xc3\xa4lill\xc3\xa4._NEWLINE_Gouled teki Djiboutista vuonna 1981 yksipuoluej\xc3\xa4rjestelm\xc3\xa4n julistamalla oman RPP-puolueensa maan ainoaksi lailliseksi. Sis\xc3\xa4llissodan puhjettua vuonna 1991 h\xc3\xa4n suostui perustuslakimuutokseen, joka salli nelj\xc3\xa4 puoluetta. Joulukuun 1992 parlamenttivaaleihin osallistui kuitenkin niist\xc3\xa4 vain kaksi, ja RPP voitti kaikki 65 paikkaa._NEWLINE_Gouledista tuli arvostettu vanhempi valtiomies, ja h\xc3\xa4nt\xc3\xa4 kutsuttiin usein sovittelemaan naapurimaiden kiistoja. _NEWLINE_Gouled valittiin nelj\xc3\xa4nnelle kaudelleen toukokuussa 1993. H\xc3\xa4n sai 60,7\xc2\xa0prosenttia \xc3\xa4\xc3\xa4nist\xc3\xa4. H\xc3\xa4n vet\xc3\xa4ytyi presidentin virasta vuonna 1999 ja sai seuraajakseen veljenpoikansa Ismail Omar Guellehin. H\xc3\xa4n kuoli 90-vuotiaana.'